43. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 143 της 2/10 Μαρτ. 1961 (ΦΕΚ Α΄ 36) Περί τρόπου αναθέσεως της εκτυπώσεως γραμματοσήμων και προμηθείας των αναγκαιούντων προς τούτο υλικών. Έχοντες υπ’ όψει τας διατάξεις του άρθρ. 2 (περίπτ. 3) του Ν.Δ. υπ’ αριθ. 4119/1960 «περί τροποποιήσεως και συμπληρώσεως διατάξεων αφορωσών τας Υπηρεσίας Ταχυδρομείων, κλπ», μετά γνωμοδότησιν του Συμβουλίου Επικρατείας υπ’ αριθ. 119/1961. Προτάσει των Ημετέρων επί των Οικονομικών και Συγκοινωνιών-Δημ. Έργων Υπουργών, απεφασίσαμεν και διατάσσομεν. Άρθρον μόνον.-1.Η εκτύπωσις των αναγκαιουσών εκάστοτε εις την Ταχυδρομικήν Υπηρεσίαν σειρών γραμματοσήμων, κοινών και αναμνηστικών, ως και των συναφών προς ταύτας διαφημιστικών εντύπων πάσης φύσεως, φακέλλων πρώτης ημέρας κυκλοφορίας, λευκωμάτων κλπ. δύναται να ανατίθηται απ’ ευθείας και άνευ διαγωνισμού, μετά προηγουμένην λήψιν προσφορών, εις ανεγνωρισμένους Οίκους του εσωτερικού, εκ των διατεθόντων τα  Σελ. 178 171-114 προς τούτο πρόσφορα μέσα, πείραν και αρτίας εγκαταστάσεις και παρεχόντων εχέγγυα επιτυχούς εκτελέσεως τοιούτων εργασιών, έτι δε και εγγυήσεις ασφαλείας. 2.Η ανάθεσις της εργασίας εκτυπώσεως δύναται να αφορά είτε μίαν ωρισμένην σειράν γραμματοσήμων είτε τας εκδιδομένας σειράς γραμματοσήμων εντός ωρισμένης χρονικής διαρκείας, μη δυναμένης να υπερβή την διετίαν. 3.Οι τεχνικοί και οικονομικοί όροι της εκτυπώσεως κλπ., καθοριζόμενοι υπό της οικείας Φιλοτελικής Υπηρεσίας της Γεν. Δ/νσεως Ταχυδρομείων, μετά σύμφωνον, κατά περίπτωσιν γνωμοδότησιν των παρ’ αυτή Συμβουλίων Ταχ. Εκμεταλλεύσεως και Ταχ. Ενσήμων, περιλαμβάνονται εις τας οικείας μεταξύ του αναδόχου και του Υπουργού Συγκοινωνιών συμβάσεις. 4.Επί τω τέλει όπως ο χρησιμοποιούμενος δια την εκτύπωσιν των γραμματοσήμων χάρτης προσφέρεται απολύτως και πληρέστερον δια την αρτιωτέραν εμφάνισιν των εκδιδομένων σειρών, η Ταχ/κή Υπηρεσία δύναται να προέρχηται εις την προμήθειαν τοιούτου χάρτου, δεδοκιμασμένης ποιότητος καταλλήλου δια πολύχρωμον εκτύπωσιν γραμματοσήμων, απ’ ευθείας και άνευ διαγωνισμού. 5.Δια την κατά τας ανωτέρω παραγράφους ανάθεσιν των εργασιών εκτυπώσεως καθώς και την προμήθειαν χάρτου απαιτείται η έκδοσις προηγουμένως συμφώνου ητιολογημένης γνωμοδοτήσεως των Συμβουλίων Ταχυδρ. Εκμεταλλεύσεως και Ταχυδρομικών Ενσήμων και σχετική έγκρισις του Υπουργού Συγκοινωνιών και Δημ. Έργων. Κατά πάσαν περίπτωσιν, ο αυτός Υπουργός δύναται να διατάξη την διενέργειαν δημοσίου μειοδοτικού διαγωνισμού, είτε απ’ ευθείας υπό της Ταχυδρομικής Υπηρεσίας, είτε μέσω της Επιτροπής Κρατικών Προμηθειών. Εις τον Ημέτερον επί των Συγκοινωνιών-Δημ. Έργων Υπουργόν ανατίθεμεν την δημοσίευσιν και εκτέλεσιν του παρόντος. 22.Γ.α.43 Ταχυδρομική Ανταπόκριση 